kardosdrur/scandi-wiki huggingface dataset:
Sparinvest

Sparinvest er en dansk investeringsvirksomhed. Den blev oprindeligt grundlagt i 1968, som en dansk investeringsforening, men er siden vokset til en international kapitalforvalter med aktiviteter i en række europæiske lande.

Sparinvest forvalter, anno 2013, en samlet kapital på ca. 70 mia. kr.

I Danmark handles Sparinvests investeringsbeviser gennem landets pengeinstitutter, der også rådgiver vores ca. 135.000 private danske investorer. På globalt plan har Sparinvest i alt ca. 175.000 investorer.

Eksterne henvisninger
Pengenyt . Hentet 2013-06-20.
”Fra sparegris til investeringsbevis” Torben Groth Hansen og Christian Kaasen, InvesteringsForeningsRådet  2009-10-01. Hentet 2013-06-20.
”Sparinvest går til udenlandske investorer” Lene Andersen,  Morgenavisen Jyllandsposten. 2012-03-12. Hentet 2013-06-20.

Etableret i 1968
Investeringsvirksomheder i Danmark
Vincens Grandjean

Johan Carl Vincens Wilhelm Grandjean (født 18. september 1898 på Vennerslund, død 19. april 1970 i Nørre Alslev) var en dansk stamhusbesidder, officer, kammerherre, hofjægermester og olympisk rytter.

Godsejer 
Grandjean var søn af stamhusbesidder J.L. Grandjean og hustru Ingeborg født Hansen. Han blev student 1919, tog filosofikum 1920 og blev sekondløjtnant i Gardehusarregimentet 1924. Han var besidder af Stamhuset Vennerslund fra 1926 og efter dettes ophævelse i 1930 ejer af Vennerslund gods indtil 1963.

Han var medlem af bestyrelsen for Det Konservative Folkeparti i Maribo Amts 5. valgkreds fra 1926, formand fra 1939; medlem af bestyrelsen for Maribo Amts økonomiske Selskab fra 1926, formand fra 1935; medlem af bestyrelsen for Det Kongelige Danske Landhusholdningsselskab fra 1941; medlem af bestyrelsen for Samvirksomheden for Lolland-Falster; medlem af repræsentantskabet for Sukkerfabriken Nykjøbing fra 1929; medlem af Stadager-Nørre Kirkeby Sognes menighedsråd 1927-39; formand for Stadager-Nørre Kirkeby Sogneråd 1929-46; medlem af Kippinge-Brarup-Stadager Sogneråd 1947; formand for bestyrelsen for Lolland-Falsters Stiftstidende 1941-47; formand for Repræsentantskabet for Landmandsbanken, Nykøbing Falster fra 1952; medlem af Femern-Rute komitéen; formand for Pumpelaget Klodskov Nor og for afløsningen af jagtretten i Maribo Amt; formand for Maribo Amts Gardehusarforening 1944-53 og for udvalget for afholdelse af kursus i maskinbrug for landmænd fra 1952. Han var Kommandør af Dannebrogordenen.

Rytter 
Vincens Grandjean nåede på hesten Grey Friar en fjerdeplads i military i OL i Berlin 1936, lige efter landsmanden Hans Lunding. Konkurrencen var udelukkende for officerer. De individuelle resultater indgik også i holdkonkurrencen, og de øvrige på det danske hold var Hans Lunding og Niels Erik Leschly. Da sidstnævnte blev diskvalificeret, opnåede Danmark ikke nogen placering i denne konkurrence.

Familie 
Grandjean var gift (14. marts 1937) med Nina Elsa Charlotte Tuxen (10. januar 1898 i København - 27. juli 1982), datter af maler og professor Laurits Tuxen. Deres datter Susanne Grandjean (1938-) er gift med greve Jens Brockenhuus-Schack.

Referencer

Eksterne henvisninger 
 Kraks Blå Bog 1957
 

Personer i Kraks Blå Bog (afdøde)
Kommandører af Dannebrog
Danskere i 1900-tallet
Ryttere fra Danmark
Vincens
Kammerherrer fra Danmark
Hofjægermestre fra Danmark
Godsejere fra Danmark
Personer fra Falster
Kommunalbestyrelsesmedlemmer fra Det Konservative Folkeparti
Kavaleriofficerer fra Danmark
Olympiske ryttere fra Danmark 
Deltagere for Danmark ved sommer-OL 1936
Pagh Mørup

Jens Pagh Mørup (født 7. november 1943 i Trehøje, død 7. april 2017 i Herning ) var en dansk godsejer og forhenværende tekstilfabrikant.

Han var landmandssøn og kom 1963 på Hammerum Landbrugsskole. I 1965 begyndte han på tekstilskolen i Herning og fik job på en fabrik. 27. maj 1967 giftede han sig med Signe Hagelskjær (født 20. april 1944 i Trehøje). Sammen med hustruen Signe stiftede han 1966 Pagh Mørups Børnekonfektion A/S i Aulum, som ekspanderede med fabrikker i Polen og Ukraine, og som leverede tøj til store kæder såsom H&M, Marks & Spencer og C&A. I 2004 afviklede ægteparret virksomheden efter et år med stort fald i omsætningen.

Siden 1994 har ægteparret ejet Sindinggård, som de har restaureret.

Han har siddet i repræsentantskabet for Midtbank. Privat var han optaget af golf, som han både spillede og støttede økonomisk, bl.a. anlæggelsen af Trehøje Golfklub i 1993.

Referencer

Kilder 
 "Navne", Jp.dk, 6. november 2013.

Eksterne henvisninger 
 

Personer i Kraks Blå Bog (afdøde)
Fabrikanter fra Danmark
Godsejere fra Danmark
Danskere i 1900-tallet
Danskere i 2000-tallet
Personer fra Jylland
Frederik Holst

Frederik Holst henviser til blandt andre:

 Frederik Holst (læge) (1791–1871) – norsk læge
 Frederik Holst (fodboldspiller) (født 1994) – dansk fodboldspiller
Klassificering og mærkning af kemiske stoffer

Klassificering og mærkning af kemiske stoffer tager udgangspunkt i Europa-Parlamentets og rådets Forordning nr. 1272 af den 16. december 2008 om klassificering, mærkning og emballering af stoffer og blandinger.

I Danmark bliver klassificering og mærkning af kemiske stoffer reguleret af Bekendtgørelse om klassificering, emballering, mærkning, salg og opbevaring af stoffer og blandinger (bekendtgørelsen 50), denne artikel omhandler danske forhold i relation til 'bekendtørelse 50'.

Stoffer og blandinger 

Bekendtgørelsen 50 definerer hvad der forstås med 'stoffer' og 'blandinger'. Ved stoffer forstås grundstoffer og deres forbindelser, uanset om de forekommer naturligt eller er industrielt fremstillet. Desuden inkluderes tilsætningsstoffer, der er nødvendige til bevarelse af stoffets stabilitet, samt urenheder i forbindelse med fremstillingsprocessen, bortset fra opløsningsmidler, der kan udskilles, uden at det påvirker stoffets stabilitet eller ændrer dets sammensætning.

Blandinger defineres som opløsninger der er faste, flydende eller luftformige blandinger af to eller flere stoffer.

Klassificering 
Producenten eller importøren af et stof eller en blanding skal forud for salg eller import skaffe sig oplysninger om stoffets eller blandingens egenskaber og virkninger samt vurdere om stoffet eller blandingen er farligt.

Et farligt stof er i denneforbindelse et stof, der er optaget på 'Listen over farlige stoffer'. Er stoffet ikke optaget på 'Listen over farlige stoffer' skal Producenten eller importøren vurdere farligheden ved dyreforsøg og undersøgelser, dette kaldes for selvvurderingsprincippet.

Farlige stoffer og blandinger klassificeres i en eller flere af følgende fareklasser: eksplosiv, brandnærende, yderst brandfarlig, meget brandfarlig, brandfarlig, meget giftig, giftig, sundhedsskadelig, ætsende, lokalirriterende, sensibiliserende, kræftfremkaldende, mutagen, reproduktionstoksisk eller miljøfarlig. Desuden skal der til tildeles faresymboler og farebetegnelser og risikoangivelser (i form af R-sætninger) og sikkerhedsforskrifter (i form af S-sætninger).

Grænser for klassificering 
Det er kun farlige stoffer og blandinger, hvor koncentrationen er lig med eller over de koncentrationer, der er anført i nedenstående skema, der skal klassificeres.

Mærkning 
Ved import af blandinger skal importøren umiddelbart efter hjemtagelsen på lager emballere og mærke varen. Blandinger der ikke hjemtages på lager, men transporteres direkte fra udlandet til importørens danske kunde, skal være emballeret og mærket inden udlevering til kunden.

Eksterne henvisninger 
 Miljøstyrelsen - Regulering og regler.

Referencer 

Sikkerhed i kemi
Kemiske stoffer
Otto Kade

Otto Kade (6. maj 1819 i Dresden—19. juli 1900 i Doberan) var en tysk musikhistoriker.

Efter et årelangt studieophold i Italien stiftede han — til fremme for gammel kirkemusik — Cæcilia-foreningen i Dresden og blev 1860 dirigent for slotskoret i Schwerin og storhertugelig musikdirektør sammesteds. Hans omfattende liturgiske studier har sat frugt i forskellige musikhistoriske afhandlinger såvel som i bestræbelsen for at rense og hæve den lutherske kirkesang ved tilknytning dels til den gamle gregorianske sang, dels til kirkemusikken fra reformationens tidsalder. Han udgav en koralbog for Mecklenburg-Schwerin samt redigerede 5. bind af August Wilhelm Ambros’ musikhistorie med en betydelig samling toneværker fra den nederlandske periode i 15.—16. århundrede.

Kilder 

 

Musikhistorikere fra Tyskland
Musikforskere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Dresden
Grethe Krogh

Grethe Krogh, gift Eriksen (født 7. november 1928 i Viborg; død 5. april 2018) var en dansk organist og professor emeritus.

Uddannelse 
Hun var datter af pianist Svend Krogh Christensen (1902-1981) og hustru Agnes født Hornskov (1902-1993), blev student fra Viborg Katedralskole 1947 og tog i 1951 med få ugers mellemrum både organisteksamen og diplomeksamen i klaver fra Det Kgl. Danske Musikkonservatorium, hvor hun havde studeret siden 1948. Bodil Helsted var hendes lærer, og hun forsatte studierne hos Finn Viderø. Krogh fik sin klaverdebut og orgeldebut 1953 og modtog det franske statslegat 1955, hvilket førte til studier i Paris hos André Marchal (orgel) og Antoine Reboulot (klaver) indtil 1956.

Karriere 
Hendes første stilling var som organist i kirken i Nykøbing Mors fra 1954, og derfra kom hun 1960 som organist til Christianskirken i Aarhus 1960 og var undervejs undervisningsassistent i orgel på University of Arkansas, USA 1958-59.

Hun var organist ved Holmens Kirke 1964-69 (således til Prinsesse Margrethe og Henri de Laborde de Monpezats bryllup 1967). 1965 blev hun orgellærer og 1969 professor ved Det Kgl. Danske Musikkonservatorium, men forlod professoratet 1990. Blandt hendes elever var Inge Bønnerup, Jens E. Christensen og Flemming Dreisig.

Koncerter og indspilninger 
Grethe Krogh gav siden 1954 koncerter i Skandinavien, Storbritannien, Frankrig, Tyskland, Holland, Portugal og på Island samt i 1959, 1963 og 1968 været på koncertturnéer i USA, bl.a. med dansk musik. Også i Sovjetunionen har hun turneret.

Hun har stået for flere uropførelser af orgelværker, bl.a. af Svend-Ove Møller, Bernhard Christensen, Knud Høgenhaven, Niels la Cour, Leif Thybo og Tore Bjørn Larsen.

Krogh indspillede en række plader og cd'er; således samtlige Møllers orgelværker i 1971, Høgenhavens i 1978, ligesom hun medvirkede på Thybos cd i 1994. Inden for det ældre repertoire indspillede hun værker af Niels W. Gade, J.P.E. Hartmann, Gottfred Matthison-Hansen og ikke mindst Carl Nielsen, hvis Commotio hun flere gange indspillede, senest 1996.

Tillidshverv 
Hun var medlem af bestyrelsen for Dansk Organist- og Kantorsamfund 1961-64 og i samme tidsrum for Sammenslutningen af tjenestemandsansatte kirkefunktionærer i Danmark; bestyrelsesmedlem i den danske sektion af Det internationale Heinrich Schütz-selskab fra 1966.

7. maj 1969 blev hun gift med bratschist Richard Dahl Eriksen (1. marts 1918 i Detroit, USA - 4. oktober 1988 i København), søn af inspektør Jens Eriksen og Rita Jenny født Dahl.

Hæder 
 1968: Musikanmelderringens Kunstnerpris
 1972: Tagea Brandts Rejselegat
 1978: Professor Ove Christensens Mindelegat
 1982: Ridder af 1. grad af Dannebrogordenen

Kilder 
 Kraks Blå Bog 1974
 Biografi i Dansk Kvindebiografisk Leksikon

Personer i Dansk Biografisk Leksikon
Personer i Dansk Kvindebiografisk Leksikon
Personer i Kraks Blå Bog (afdøde)
Organister fra Danmark
Ansatte ved Det Kgl. Danske Musikkonservatorium
Riddere af 1. grad af Dannebrog
Modtagere af Tagea Brandts Rejselegat
Danskere i 1900-tallet
Danskere i 2000-tallet
Personer fra Viborg
Studenter fra Viborg Katedralskole
Gregoriansk

Gregoriansk henviser til:

 Gregoriansk sang − enstemmig liturgisk sang uden harmonier
 Den gregorianske reform − kirkereform som i slutningen af 1000-tallet sattes i gang af pave Gregor VII
 Gregorianske kalender − den almindelige danske kalender
Pensionsafkastskat

Pensionsafkastskatten (også kaldet PAL-skat, hvor PAL er en forkortelse af Pensionsafkastbeskatningsloven) er den skat, der årligt betales af det løbende afkast (renter, kursgevinster, udbytte mv.) af al dansk pensionsopsparing. Skattesatsen er p.t. på 15,3 %. Skatten har store årlige udsving, ikke mindst pga. kursgevinster og -tab på pensionsformuerne, men er i dag en væsentlig indtægtskilde for staten.

Pensionsafkastskatten beregnes på baggrund af indkomsten opnået i hvert kalenderår. Pensionsformuer før 1982 friholdes forholdsmæssigt for skatten.

Historie 

Beskatning af afkastet af pensionsformuerne blev indført med realrenteafgiften, der første gang opkrævedes i 1984. Indtil da havde forrentning af pensionsopsparing været skattefri i modsætning til forrentning af såkaldt fri opsparing (opsparing uden for pensionssystemet). På det tidspunkt var inflationen i Danmark høj og ustabil, og som navnet antyder, var skatteprocenten i forbindelse med denne skat gjort afhængig af realrenten. Det medførte, at skattesatsen for det nominelle afkast kunne svinge betydeligt fra år til år. Det var dog kun nogle former for afkast, nemlig af obligationer, pantebreve og fast ejendom m.v., der var underlagt realrenteafgiften, mens bl.a. afkast af aktier, anparter og andelsbeviser samt indeksobligationer og opsparing foretaget før 1983 var fritaget. Fra og med 2. juni 1998 blev afkast af aktier m.v. dog også beskattet med en afgift på 5 %.

Fra realrenteafgift til pensionsafkastskat 
 
Som led i Pinsepakken fra 1998, der forsøgte at skabe større sammenhæng i beskatningen af forskellige typer af kapitalindkomst, blev realrenteafgiften omlagt til en fast skat på 26 % af nominelle renteindtægter, mens aktieindkomst fortsat beskattedes med 5 %. Ændringerne indførtes med pensionsafkastbeskatningsloven med virkning fra 2000, hvor skatten dermed også skiftede navn.

Allerede i efteråret 2000 blev beskatningen igen omlagt, så de to satser på henholdsvis 26 og 5 % blev erstattet af en fælles sats på 15 % med virkning fra 2001. Som følge af finanslovsaftalen for 2012 er satsen fra og med 2012 blevet forhøjet til 15,3 %.

Provenu  

I 2011 gav pensionsafkastskatten et provenu til staten på 39,4 mia. kr. eller godt 2 % af BNP. Provenuet svinger som nævnt kraftigt fra år til år som følge af de svingende obligations- og aktiekurser. Det forventes imidlertid, at betydningen af skatten for de offentlige finanser ud fra en gennemsnitsbetragtning vil stige over de kommende årtier i takt med den danske pensionsformues udbygning.

Kilder 

Skat i Danmark
Life's What You Make It

"Life's What You Make It" er en coverversion af britiske Talk Talks sang af samme navn fra 1985, og udgivet af det danske elektro-rock-band Dúné. Singlen udkom 3. oktober 2011 som et soundtrack til Christian E. Christiansens film ID:A. Singlen udkom på pladeselskabet New Gang of Robot's Rec. / Iceberg Records.

Historie 
Talk Talks originalnummer udkom første gang i 1985 på deres album The Colour of Spring. Det er skrevet af Mark Hollis og Tim Friese-Greene.

Da instruktør Christian E. Christiansen i samarbejde med Zentropa og Nordisk Film skulle lave et soundtrack til thrilleren ID:A, blev Dúné spurgt om de ville lave en sang til filmen. Det endte med at bandet lavede en nyfortolkning af Talk Talks hit fra midten af 1980'erne, som endte med at blive filmens temasang. Sangen udkom den 3. oktober 2011, mens filmen havde gallapremiere 21. oktober samme år, og kom i biograferne tre dage senere.

Musikvideo 
Musikvideoen til singlen udkom 11. oktober 2011, og er ligesom filmen instrueret af Christian E. Christiansen. Den blev optaget på 48 timer i Filmbyen i Avedørelejren i starten af oktober, kun få timer efter at bandet havde spillet en koncert i Aarhus. Efter koncerten blev bandet kørte direkte til Sjælland, hvor de efter to timers søvn startede optagelserne. Videoen blev optaget på seks forskellige locations, heriblandt et udendørs svømmebassin hvor bandmedlemmerne enkeltvis skulle agere foran kameraet.

Den blev i november samme år nomineret til GAFFA-Prisen for "Årets Danske Musikvideo".

Produktion

Personel

Musikere 
 Sang: Mattias Kolstrup
 Kor: Ole Björn, Piotrek Wasilewski og Simon Troelsgaard
 Keyboards: Ole Björn Sørensen
 Guitar: Danny Jungslund og Simon Troelsgaard
 El Bas: Piotrek Wasilewski

Produktion 
 Producer: Dúné
 Komponist: Mark Hollis og Tim Friese-Greene
 Tekst/forfatter: Talk Talk

Referencer

Eksterne henvisninger 
 Dúnés officielle hjemmeside  
 

Singler fra 2011
Dúné-sange
Elis Wadstein

Nils Elis Wadstein (født 16. juli 1861, død 19. juni 1942) var en svensk sprogforsker. 

Wadstein, der var professor i nyeuropæisk lingvistik med undervisningsforpligtelse i germanske sprog ved Göteborgs Högskola, var en anset germanist. Han arbejdede dels med nordiske problemer (Fornnorska homiliebokens ljudlära, Bidrag till tolkning och belysning av skalde- och eddadikter, I—VIII 1895—1902, Namnet Danmark, I—II 1918—19), dels med vestgermanske (Kleinere altsächsische Sprachdenkmäler 1899, en vigtig tekstudgave), dels søgte han endelig med meget held nyt lys over 
de gamle veje fra det vestlige germanske til det nordiske (blandt andet Friesische Lehnwörter im Nordischen 1922).

Kilder 

 

Filologer fra Sverige
Professorer fra Sverige
Ansatte ved Göteborgs Universitet
Faglitterære forfattere fra Sverige
Svenskere i 1800-tallet
Svenskere i 1900-tallet
Den Grønne Nøgle

Green Key eller Den Grønne Nøgle er turismens internationale miljømærke. Ordningen er startet i Danmark, men er nu tildelt til omkring 3.200 virksomheder i omkring 65 lande. De lande det drejer sig om hele Norden, Tyskland, Frankrig og Holland i Europa og Japan, Puerto Rico, Mexico og Marokko udenfor de europæiske grænser.

Green Key gives til virksomheder i turistbranchen, som gør noget ekstra for at beskytte miljøet. En miljømærket virksomhed skal leve op til mange konkrete og relevante miljøkrav, som sikres ved en omfattende godkendelsesprocedure og ved løbende kontrol.

I Danmark er der tildelt Green Key til omkring 150 virksomheder fordelt på hoteller, vandrehjem, konference- og kursussteder. Der gives også miljømærker igennem deres søstermærker til campingpladser, restauranter og idrætsanlæg, og kriterierne er justeret til hver virksomhedstype.

Green Key hører under den internationale miljølæreorganisation FEE og er en selvstændig forening med egne internationale og nationale styregrupper. I Danmark ligger sekretariatet i HORESTA.

Eksterne kilder/henvisninger 

 www.green-key.dk 

Miljøbeskyttelse
Turisme
Forbrugersymboler
Survival

Survival kan henvise til:

 Overlevelsesteknik
 Overlevelsesanalyse
 Overlevelsesrate

Musik 
 Survival (Bob Marley & The Wailers album), et album af Bob Marley and the Wailers fra 1979
 Survival (Eminem sang), en sang af rapperen Eminem fra 2013
 Survival (Muse sang), en sang af rockbandet Muse fra 2012

Se også 
 Survivalspil, spilgenre
The Monster

"The Monster" er en sang fra den amerikanske rapper Eminems album The Marshall Mathers LP 2 fra 2013. Sangen har gæstevokal af den barbadianske sangerinder Rihanna. Sangen er skrevet af Eminem, Rihanna, Jon Bellion, og Bebe Rexha, med produktion håndteres af Frequency. "The Monster", markerer det fjerde samarbejde mellem Eminem og Rihanna, efter "Love the Way You Lie" (2010), dens efterfølger "Love the Way You Lie (Part II)" (2010), og "Numb" (2012). "The Monster", blev udgivet den 29. oktober 2013 som den fjerde single fra albummet. Teksten beskriver Rihanna der kommer til livs med sine indre dæmoner, mens Eminem funderer over den negative virkninger af hans berømmelse.

Priser og nomineringer

Hitlister

Referencer

Eksterne henvisninger 
 The Monster (Lyd) på YouTube
 The Monster (Musikvideo) på YouTube
 

Singler fra 2013
Eminem-sange
Nummer-et hits i Danmark
Nummer-et hits i Norge
Nummer-et hits i Sverige
Nummer-et hits i Storbritannien
Rihanna-sange
Victim Of The City

"Victim Of The City" er en sang skrevet af det danske elektro-rock-band Dúné. Det er første single fra gruppens andet studiealbum Enter Metropolis fra 2009. "Victim Of The City" udkom som single den 2. juni 2009. Selve albummet blev udgivet i Europa den 14. august samme år, mens det blev tilgængelig i Danmark den 29. august.

Historie 
Singlen udkom som en såkaldt "dobbelt A-side single", med nummeret Heat som andet nummer på udgivelsen. Dette betyder at begge numre tæller lige meget, som da The Beatles udgav deres "Penny Lane/Strawberry Fields Forever" single i februar 1967. Dúné havde valgt denne fremgangsmåde, da bandet ville promovere "Victim Of The City" i Danmark, mens "Heat" skulle have mere opmærksomhed i Tyskland.

Victim Of The City indeholder to vokaler, da den normale forsanger Matt Kolstrup har fået selskab ved mikrofonen af guitarist Cecilie Dyrberg.

Nummeret blev genudgivet på EP'en Leaving Metropolis fra maj 2010, hvor James Kayn lavede et remix på 6:40 minutter.

Musikvideoen til sangen er instrueret af Casper Balslev, og havde premiere den 25. juni 2009.

Produktion 
Sangen blev ligesom resten af Enter Metropolis indspillet i Hansen Studios i Ribe.

Personel

Musikere 
 Sang: Mattias Kolstrup og Cecilie Dyrberg
 Kor: Ole Björn Sørensen og Piotrek Wasilewski
 Keyboards: Ole Björn Sørensen
 Synthesizer: Cecilie Dyrberg og Ole Björn Sørensen
 Guitar: Cecilie Dyrberg, Danny Jungslund og Simon Troelsgaard
 El bas: Piotrek Wasilewski
 Synthesizer bas: Piotrek Wasilewski
 Trommer: Malte Aarup-Sørensen
 Tambourin: Martin Pagaard Wolf

Produktion 
 Producer: Mark Wills, Dan Hougesen og Dúné
 Masteringtekniker: Tom Coyne
 Komponist: Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski og Malte Aarup-Sørensen
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  

Singler fra 2009
Dúné-sange
Bloodlines (EP)

Bloodlines er den første EP fra det danske elektro-rock-band Dúné som ikke er udkommet i Danmark. Den blev udgivet i maj 2007 på pladeselskabet Sony Music Entertainment / Red Ink.

Efter at singlen "Bloodlines" i foråret 2007 blev udgivet i Europa, valget Dúné at udgive en EP af samme navn i Østrig, Schweiz og Tyskland for at støtte op om singlen. Den indeholder udover en albumversion af titelnummeret, også singlen "A Blast Beat" som kan findes på bandets første studiealbum We Are In There You Are Out Here, som udkom nogenlunde samtidig med denne EP. De tre sidste spor kan alle findes på EP'en Go Go Robot som blev udgivet i maj 2005.

Produktion

Personel

Musikere 
 Sang og percussion: Mattias Kolstrup
 Keyboards, tambourine og backing vokal: Ole Björn Sørensen
 Synthesizer, guitar og backing vokal: Cecilie Dyrberg
 Guitar: Danny Jungslund og Simon Troelsgaard
 Bas: Piotrek Wasilewski
 Trommer: Malte Aarup-Sørensen

Produktion 
 Producer: Mark Wills
 Lydmikser: Oliver Hoiness (spor 3, 4 og 5), Ole Gundahl (spor 2) og Mark Wills på spor 1.
 Komponist: Dúné, Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski og Malte Aarup-Sørensen
 Tekst/forfatter: Mattias Kolstrup (spor 2, 3, 4 og 5) og Dúné på Bloodlines.

Sporliste 
 Bloodlines (album version) – 2:48
 A Blast Beat (Safelanding Studios Session Version) – 3:03
 Robot Beat (Go Go Robot Version) – 3:03
 Why Discipline Control (Go Go Robot Version) – 4:10
 Go Go Valentina (Go Go Robot Version) – 7:08

Referencer

Eksterne henvisninger 
 Dúnés officielle hjemmeside  
 

Album fra 2007
Album fra Tyskland
Album fra Schweiz
Album fra Østrig
Dúné-album